Suidlanders: July 2007
Boodskap van Gustav Müller
Ons is baie bly om te verneem dat die volk uit hul eie uit die tekens begin waarneem, soveel so dat daar oor radiostasies soos Radio Pretoria waarskuwings oor die naweek uitgestuur word en mense aanbeveel word om `n gebeurlikheidsplan in gereedheid te kry. Suidlanders wil opreg hul dank betuig teenoor Radio Pretoria in die verband.
Ons vra dat Suidlanders alle gebeurlikhede oor die naweek sal aanmeld by ons e-posadres: suidlanders@gmail.com. Dit plaas ons voordurend in `n posisie om `n korrekte scenario te projekteer en dienooreenkomstig ons gebeurlikheidsplanne gereeld aan te pas soos wat die speelveld verander (soos bv. die N12 wat by Wolmaranstad en Christiana al by verskeie geleenthede afgeblok is, wat een van ons onttrekkingsroetes WAS.)
Suidlanders beskik oor `n inligtingsnetwerk bestaande uit oud V.K.-operateurs (rekkies) wat woonagtig is op verskillende grense van Suid-Afrika wat ons op hoogte hou van bewegings oor die grens. Verder beskik ons oor `n binnelandse netwerk wat hierdie sporadiese geweldspleging direk aan Suidland bestuur rapporteer. Om egter disinformasie te verhoed vra ons Jan Alleman om insidente by ons e-posadres te rapporteer, want dit is vir ons duidelik dat die media baie gevalle nie vermeld nie en is die situasie (anargie) in Suid-Afrika al ver gevorderd. Bogenoemde stel ons dienooreenkomstig in staat om die situasie 24 uur landswyd te monitor.
Hiermee wil Suidlanders u ook bemoedig dat daar reeds gebeurlikheidsplanne in plek is sou die situasie hand-uit ruk. Weens die huidige benarde situasie in ons land wil ons 'n beroep op alle Suidlanders (blankes) doen om te bid vir leiding in hierdie tye dit sal u in aansluiting bring met Suidlanders. Slegs die Hemelse Vader sal ons in hierdie tye kan help.
Gepos deur Suidlanders at 1:55 PM
15 Mei 2007 - Verklaring vanaf Gustav Müller
Dit is met groot dankbaarheid teenoor ons Hemelse Vader dat ons Suidlanders nog die genade (tyd) ontvang het om hierdie verklaring uit te reik, moontlik een van die laastes indien nie die laaste nie. Daar is baie nuwe inligting wat die bedreiging nog meer uitlig: Britte wat aktiwiteite in Durban en Suid-Wes Afrika het; verskeie paaie wat landswyd op `n daaglikse basis afgeblok word; stakings wat kwaai toegeneem het en dreig om hand uit te ruk; die media wat baie geheimsinnig is rondom al die toestande in Suid-Afrika; uitlatings wat daagliks geuiter word (haatspraak) rakende "die dag". en vele ander wat geklassifiseer is. Rondom die "groen lig" (vra maar die gewese wêreldbeker Springbok rugbykaptein waarom kry hy nie sy seun se peetpa in die hande kry nie op `n selfoonnommer wat hy reeds sedert 1995 het) vir nasionale optrede, is spanning besig om daagliks toe te neem.
A.g.v. baie redenasies, uitlatings en klipgooiery in die verlede oor akkurate inligting wat deur ons vrygestel is (slegs om die volk te waarsku sodat hul nie onverhoeds betrap sou word nie), het ons besluit om DVD nr 3 (wat geweldig baie inligting en bewyse bevat) vir eers terug te hou tot wanneer nodig en eerder te fokus op dit waartoe ons geroep is, ons volk tot hulp te wees sover menslik moontlik ten tye van nood. Moet asseblief nie toelaat dat die laaste 2 maande se argumente u uitkyk op die bedreiging verydel nie.
Die positiewe reaksie wat ons egter uit hierdie gebeure van die afgelope maande ontvang het, het tot gevolg gehad dat ons noodgedwonge nuwe bykomende "veiligheidsplase" landswyd moes identifiseer (sommige van hierdie punte maak gereed vir tot 5000 en baie ander kleiner groepies). Daar is kontakpersone landswyd, maar u moet asb. deur Stefan by e-posadres: suidlanders@gmail.com te werk gaan.
Ons vra ook dat mense wat plase beskikbaar wil stel vir hierdie goeie saak ook asb. met Stefan in verbinding sal tree. Aangeheg by hierdie verklaring sal u ook `n mini-gemeenskapsplan vind wat vir elke groep of groepie tot groot hulp sal wees, want u gaan u self in `n " mini-gemeenskap" situasie bevind, vir minstens drie maande voordat die toestand moontlik kan stabiliseer. Heilbron is steeds daar vir enigeiemand wat op D-dag nog nie ingeskakel het by enige ander streek nie.
Ons doen egter `n beroep op elke groep landswyd om `n afgevaardigde na Heilbron te stuur, sodat ons daardie oorkoepelende kommunikasie tot stand kan bring, om sodoende landswyd te weet wat die welstand van ons mense is, en ook om aan u terug te kan kommunikeer.
Suidlanders doen hiermee `n beroep op mede volksgenote om `n gebedsaak te maak van elke besluit waarvoor u te staan kom, want met `n antwoord van Bo kan u nie verkeerd gaan nie en kan u sonder twyfel en vrees in geloof optree. Koning Dawid het gesê " Met God aan my sy loop ek `n bende storm."
Die Suidlanders, wil graag opreg hul dank betuig teenoor diegene wat so `n positiewe bydrae lewer tot hierdie Volksaak.
Ons leuse: "Knegte van die Allerhoogste teen die hele wêreld vry."
Gepos deur Suidlanders at 1:40 PM
2 Maart 2007 - Verklaring oor aantuigings in die pers.
Ons versoek almal om kalm te bly en kalm te word na die afloop van die vorige maand se gebeure. 'n SMS was uitgestuur, en ons wil hiermee verklaar dat dit NIE deur die Suidland-groep uitgestuur was nie.
Ons het verneem van baie "hoax" e-mails wat gestuur was, berigte wat geplaas was, en ons doen ondersoek om uit te vind waar die oorsprong van die verklarings is.
Ons wil graag weer staaf dat ons as Suidlanders nie 'n "ver regse" organisasie is nie, ons is net gelei deur ons Goeie Vader om ons volk te waarsku oor iets wat dalk kan gebeur in ons land. Vele mense het al die DVD gesien, en soos julle weet is daar nêrens op die DVD gesê dat ons moet wapens opneem teen iemand nie, soos valslik verklaar deur die koerante:
doen gerus 'n soek oor "Gustav Müller".
Antwoord op die koerantberigte aangaande die Suidland-groep: -
Die koerante het berig dat hulle IN BESIT IS van briefhoofde waarop die Suidlanders se embleem en 'n "Suidlander eed" ook is. Ons as die Suidlanders HET NIE 'N EMBLEEM NIE en nog minder het ons 'n "Suidlander eed" soos berig deur die koerante. Hierdie kan bloot 'n naam gewees het wat 'n ander groep gebruik het, wat toevalig dieselfde naam as ons is.
Die volgende lagwekkende stelling wat deur die Mail and Guardian geplaas is , wys vir die publiek hoe die media die volk om die bos wil lei oor gebeure in die land. Die volgende is presies hoe die koerant dit aan gehaal het: "The emblem adopted by the Suidlanders, which appeared on their internet statement last week, is the same as that used by the Boeremag".
Soos julle kan sien is julle nou op die Suidland se webtuiste en hierdie is die eerste verklaring wat ons nog vrygestel het. Maak julle eie afleiding wie die leunaars is.
Gustav het nog NOOIT homself as die Joshua van ons volk gesien nie, en weereens wil ons vra waar die Mail en Guardian daaraan kom. Gustav het met baie inligting na vore gekom en hy het gevoel dat hy hierdie inligting (oor UHURU) aan ons volk moet vrystel.
Ons vra dat al die Suidlanders voort gaan en vriende maak met volksgenote om julle, sodat julle bymekaar kan staan in 'n tyd van nood.
Gepos deur Suidlanders at 1:39 PM
Opvolg op DVD 2
Jy het nou die DVD gesien waarin Gustav Müller die bedreiging teen ons mense in soveel woorde uitlê. Daar is baie onsekerheid wat hierdie oefening betref en hierdie skryfstuk poog om 'n paar vrae te antwoord.
Jy moet begin kos en voorrade aanskaf, maar eerstens moet jy genoeg petrol by jou hê om 1000km te kan ry. Heilbron is net die eerste punt op 'n lang reis na ons uiteindelike eindbestemming.
As jy nou 'n paar jerry kanne aangeskaf het, dan moet jy begin kyk na kos vir 'n dag.
Sodra jy dit het, moet jy begin kyk na kos vir 'n week. Dan sluit ons goed in soos 'n paar waterkanne, bietjie blikkieskos, ensomeer. Jy moet self jou en jou familie se kos en waterverbruik gaan meet, en kyk wat jy gaan nodig hê.
Daarna moet jy begin kyk na kos vir 'n maand. Jy sal sien dat die standaard motor nou bietjie klein begin raak vir al die voorrade, en dan gaan jy moet begin kyk na 'n bakkie of 'n sleepwa om al die goed in te karwei. Op hierdie trant moet ons begin kyk na tot en met 3 maande se kos.
Na drie maande behoort ons almal op 'n plek te gekom het waar water geredelik beskikbaar is, en dan begin ons kyk na die aanplanting van groentetuine, om kleinvee aan te hou soos hoenders en bokke, miskien skape en beeste.
As mens nou volgens hierdie patroon begin dink kan mens 'n plan van aksie uitwerk en kyk waar mens "worst case scenario" gaan wees.
Soos daar pertinent op die DVD gesê word, MOET ons absoluut wag totdat die radio, tv en koerante Mandela se dood uitbasuin. Slegs dan moet ons uitbeweeg en nie 'n OOMBLIK vroeër nie. Daar moet verkieslik so gou as moontlik, of om meer presies te wees binne 24uur, na die aankondiging ontruim word.
Daar word gesê dat daar 7 dae sal verbygaan voordat die nagaanval op Johannesburg gebeur. ‘n Tipiese scenario van 'n staking regoor die land deur die grootste deel van ons werkers kan soos volg geprojekteer word:
Dag 1-2: Daar is baie mense wat weet van hierdie ding, en in die eerste 2 dae gaan baie mense ontruim. Jou kanse om iets nuttigs (langtermyn, stoorbare voorrade, bv. jerry kanne) is skraal. Baie mense wat tot op hede nie voorberei het nie, gaan winkels leeg en gestroop van hierdie items aantref.
Dag 3-4: Omdat die meeste van die normale werkers nou in die stadions vergader dwarsoor die land aangevuur deur gratis alkohol, gaan min werkers oorbly om alledaagse take te verrig. In plaas van die een of twee ure wat jou krag elke nou en dan af was, gaan dit nou vir langer en langer af bly (moontlik dae aaneen), omdat die paar tegnici wat oorbly so oorlaai gaan wees deur die werk dat hulle bloot nie orals gaan uitkom nie. Die honger en dronk massas wat begrafnis hou gaan min of meer hier begin met geïsoleerde insidente.
Die gevolge hiervan sal waarskynlik so wees:
Aan ons kant:
Winkels gaan hulle deure sluit omdat hulle nie krag of werkers het om die winkels te bedryf nie of omdat die rakke reeds leeg gekoop is. Mense wat in die gewoonte is om hulle petroltenks altyd op walms te ry sal vinnig agterkom dat mens skielik nie meer petrol kan koop nie, omdat petrolstasies nie kragopwekkers het nie en dat niemand petrol aan jou gaan kan verkoop nie. Motors gaan onklaar raak tussen vulstasies en paaie gaan stilstaan terwyl almal sukkel om petrol te kry. Jy gaan waarskynlik in jou huis vasgekeer sit.
Hoeveel kos en water het jy in jou huis? Word jou water aangedryf deur 'n pomp, omdat jy in 'n area bly waar daar nie swaartekrag voedende watertorings is nie? Indien nie, gaan jy nie water hê nie. Indien jy wel in so 'n area bly, hoe gaan die water by die toring uitkom en hoe lank gaan die toring vol water bly? As jy nie water het in jou huis nie, het jy ernstige probleme.
Sonder krag, gaan jou vrieskas af, jou kos ontdooi en gaan vrot word. Meeste mense het nie kragopwekkers in hulle huise nie.
Aan hulle kant:
Ons weet nie hoe hulle die logistiek gaan hanteer om ‘n 30-miljoen sterk, rouende, feesvierende massa te voed en te huisves nie. Kom ons sê maar net na so 2 dae het die kos begin opraak en na so 4 dae se bier drinkery, begin hulle nogal opstokerig raak en die areas rondom hulle plunder vir wat daar te vinde is. As jy by die huis bly, hoop ons day jy ver weg bly van een van hulle vergaderpunte af, maar by jou sal hulle uitkom.
Dag 5-6: Dinge gaan nou begin warm raak, want jy is honger en dors in jou huis vasgekeer en selfs al het jy kos gehad, gaan jy nou nêrens heen kan gaan om water te skep, kos te koop of enigiets nie. Jou geld gaan waardeloos wees, en dit maak nie vir goeie toiletpapier of vuuraanstekers nie. Mense gaan begin om winkels te plunder vir dit wat oor is en ander huise te plunder vir wat daar te vinde mag wees. Jy gaan sukkel om uit die stad te kom, want die paaie staan lankal reeds stil.
Selfs al is daar geen aanval nie, gaan die chaos wat so ‘n verreikende staking gaan veroorsaak MAANDE neem om reg te maak en dit gaan maande wees voor jy na ‘n werk kan terugkeer, as so iets nog bestaan teen daardie tyd.
Vrae rondom Heilbron en bymekaarkom punte:
Soos gesê is, moet jy petrol aan jou hê om 1000km te kan ry. Ons gaan nie daar vergader nie en selfs al weet hulle waar mense is, gaan hulle sukkel om by ons uit te kom.
Die weermag se angel is afgebreek deur HIV en troepe wat nie ontplooibaar is nie, voertuie wat stukkend is, nie bestuur of gevlieg kan word nie. Hulle gaan met dieselfde sukkel as ons: petrol tekorte, paaie wat staan, ensovoorts - China het die grootste weermag in die wêreld, maar dis niks werd nie, want hulle het nie die logistiek om die weermag te onderhou buite hul eie land nie.
Selfs al het hulle die weermag, het hulle nie die logistiek nie (toekomsbeplanning was nog nooit een van hulle sterk punte gewees nie) en gaan hulle maar moet voetslaan agter ons aan in die veld in en sonder kos en water gaan hulle nie baie ver kom nie. Hulle sal miskien een suksesvolle oefening teen een van ons groepe kan uitvoer met die logistiek tot hul beskikking, maar wat dan? Dan weer ons dit af, na ons dit sien kom het en gaan aan met ons planne. Ons gaan nie “sitting ducks” wees by ‘n plek waarvan hulle reeds weet nie.
Gepos deur Suidlanders at 1:36 PM
2 Maart 2007 - Verklaring oor aantuigings in die p...